stanford-oval/wikipedia huggingface dataset:
Venäjän Grand Prix 2017

|  Venäjän Grand Prix 2017  |
| --- | --- |
 4. osakilpailu 20 osakilpailusta kaudella 2017. 

Päivämäärä:  30. huhtikuuta 2017
Rata:  Sotši Autodrom
Sijainti:  Sotši, Venäjä
Ratatyyppi:  Katuun pohjautuva moottorirata
Radan pituus:  5,848 km
Kilpailun pituus:  52 kierrosta, 303,897 km
Sää:   Puolipilvinen
Paalupaikka
Kuljettaja:   Sebastian Vettel   (Ferrari)
Paaluaika:  1.33,194
Palkintokoroke
Voittaja:   Valtteri Bottas   (Mercedes)
Toinen:   Sebastian Vettel   (Ferrari)
Kolmas:   Kimi Räikkönen   (Ferrari)
Nopein kierros
Kuljettaja:   Kimi Räikkönen   (Ferrari)
Kierrosaika:  1.36,844 (kierroksella 49)
Venäjän Grand Prix 2017 (virallisesti 2017 Formula 1 VTB Russian Grand Prix, ven. Гран-при России 2017 года) oli Formula 1 -kauden 2017 neljäs osakilpailu. Se ajettiin 30. huhtikuuta Sotšin katuradalla.
Aika-ajoissa Ferrarin Sebastian Vettel ajoi uransa 47. paalupaikan, mikä päätti Mercedeksen 18 paalupaikan putken. Kilpailun voitti Valtteri Bottas, ensimmäistä kertaa urallaan.
Ennen Grand Prix -viikonloppua

Kaudella 2017 Venäjän Grand Prix ajettiin neljättä kertaa. Edellisellä kaudella 2016 kilpailun oli voittanut Nico Rosberg. Kilpailun pääsposorina toimi Venäjän toiseksi suurin pankkikonserni VTB.
Radan DRS-alueet sijaitsivat 1.–2. sekä 10.–13. mutkien välillä ja DRS-mittauspisteet puolestaan ennen 1. ja 10. mutkaa.
Ennen kilpailuviikonloppua Renault ilmoitti, että tallin varakuljettaja Sergei Sirotkin ajaa perjantain ensimmäisissä harjoituksissa Nico Hülkenbergin tilalla, ja Haas ilmoitti vaihtaneensa autojensa jarrut Brembosta Carbone Industrieen. McLaren Honda otti käyttöön uudistetun MGU-H-yksikön ja Sauber otti käyttöön uuden t-siiven, joka muistuttaa pitkälti McLaren Hondan t-siipeä.
Kauden edellisen Bahrainin kilpailun jälkeen Carlos Sainz sai kolmen lähtöruudun rangaistuksen, koska hänet katsottiin syylliseksi kolariin Lance Strollin kanssa.
Viikonlopun aikataulu ja sää

| Päivä | Aikataulu> Paik. | Aikataulu>  | Sessio | Sää | Ilma | Rata | Kosteus |
| --- | --- | --- | --- | --- | --- | --- | --- |
| 28. huhtikuuta | 11:00–12:30 | 11:00–12:30 | 1. vapaat harjoitukset |  Aurinkoinen | 21 °C | 35–37 °C | 27–29 % |
| 28. huhtikuuta | 15:00–16:30 | 15:00–16:30 | 2. vapaat harjoitukset |  Aurinkoinen | 22 °C | 36–38 °C | 30–31 % |
| 29. huhtikuuta | 12:00–13:00 | 12:00–13:00 | 3. vapaat harjoitukset |  Aurinkoinen | 19–20 °C | 33–37 °C | 41–43 °C |
| 29. huhtikuuta | 15:00–16:00 | 15:00–16:00 | Aika-ajot |  Aurinkoinen | 21–24 °C | 39–40 °C | 34–37 % |
| 30. huhtikuuta | 15:00–17:00 | 15:00–17:00 | Kilpailu |  Puolipilvinen | 25 °C | 40 °C | 33–34 % |
Lähde:
Rengasseokset

Formula 1 -sarjassa kaudella 2017 on käytössä seitsemän erilaista rengassarjaa: viidet renkaat on tarkoitettu kuivalle kelille ja väli- ja sadekelin renkaat märälle radalle. Pirelli valitsi kilpailuviikonloppuun kuivan kelin rengasseoksista violettiraitaiset ultrapehmeät renkaat, punaraitaiset superpehmeät renkaat sekä keltaraitaiset pehmeät renkaat. Sääntöjen mukaan Pirelli toimittaa kilpailuviikonloppuun talleille kolme sadekelin rengassarjaa, neljä välikelin rengassarjaa ja yhden rengassarjan jokaisesta kolmesta kuivan kelin rengasseoksesta. Lisäksi tallit saavat vapaasti valita 10 rengassarjaa kolmesta Pirellin valitsemasta kuivan kelin rengasseoksesta.
Grand Prix -viikonloppu > Perjantain harjoitukset

Perjantain ensimmäisissä harjoituksissa nopein oli Ferrarin Kimi Räikkönen ennen Mercedeksen Valtteri Bottasta. Ferrarin Sebastian Vettel ja Mercedeksen Lewis Hamilton kävivät molemmat loppuminuuteilla radan ulkopuolella viimeisessä mutkassa. Hamilton oli kolmas ja jäi 0,6 sekuntia Räikkösen kärkiajasta. Red Bullin Max Verstappen oli neljäs ennen Vetteliä ja tallikaveriaan Daniel Ricciardoa.
Venäläiskuljettaja Sergei Sirotkin sai kotiradallaan ajovastuuta Renault'lta, mutta hän joutui jättämään harjoitukset kesken, kun moottori sammui heti ensimmäisillä kierroksilla. Sirotkinin ajot päättyivät siihen, sillä Nico Hülkenberg palasi autonsa rattiin perjantain toisiin harjoituksiin.
Esteban Oconin Force India -auton moottorinkatteet irtosivat kesken ensimmäisten harjoitusten, kun ajoaikaa oli jäljellä noin 20 minuuttia. Ranskalaiskuski ehti ajaa 28 kierrosta ja jäi 10:nneksi.
McLaren oli vaihtanut ennen harjoituksia Stoffel Vandoornen autoon kauden neljännen voimayksikön, mutta sekin hajosi heti ensimmäisissä harjoituksissa. Talli joutui avaamaan voimayksikön harjoitusten jälkeen ja vaihtamaan sekä turbon että sen lämpöenergiaa kierrättävän MGU-H-yksikön. Tämä rikkoi kuitenkin sääntöjä, joiden mukaan kauden aikana saa käyttää vain neljää turboa ja neljää MGU-H-yksikköä, ja siksi Vandoorne sai kilpailuun 15 lähtöruudun rangaistuksen. Ensimmäisestä ylimääräisestä osasta tuli rangaistusta kymmenen lähtöruutua ja seuraavasta viisi.
Perjantain toisissa harjoituksissa nopein oli Ferrarin Vettel ja toinen hänen tallikaverinsa Räikkönen. Mercedeksen Bottas oli kolmas ja Hamilton neljäs. Red Bull oli vaikeuksissa, kun Verstappenin auton moottori sammui kesken toisten harjoitusten. Hän ehti kuitenkin ajaa 15 kierrosta ja tuli viidenneksi.
Ferrarin insinöörit havaitsivat perjantain harjoitusten jälkeen, että Räikkösen auton voimayksikössä oli jokin ongelma. Ongelman ratkaisemiseksi Ferrari joutui pyytämään poikkeuslupaa siihen, että tallin työntekijät saisivat työskennellä varikolla perjantain ja lauantain välisenä yönä. Tällainen poikkeuslupa on mahdollista saada kaksi kertaa kauden aikana. Muutoin työntekijät pääsevät varikolle vasta kolme tuntia ennen lauantain harjoitusten alkamista. Ferrarin työntekijät löysivät lopulta Räikkösen autosta viallisen sensorin pitkän etsinnän jälkeen, kun he olivat joutuneet purkamaan lähes koko voimayksikön.
Grand Prix -viikonloppu > Lauantain harjoitukset

Lauantain harjoituksissa nopein oli Vettel, Räikkönen oli toinen, Bottas kolmas ja Hamilton neljäs. Ricciardon auto jäi kerran radan varteen. Myös Renault’n Jolyon Palmerin auto jäi paikoilleen, eikä hän päässyt ajamaan lainkaan. Palmerin moottori jouduttiin vaihtamaan aika-ajoja varten.
Grand Prix -viikonloppu > Aika-ajot

Heti aika-ajojen alussa Sauberin, Toro Rosson ja Haasin kuljettajat yrittivät varmistaa jatkopaikan ultrapehmeitä renkaita käyttämällä, kun taas harjoituksia hallinnut Sebastian Vettel käytti superpehmeitä renkaita. Ultrapehmeiden renkaiden suorituskyky oli ollut yli sekunnin parempi viikonlopun ajan, mutta ne tarvitsivat pidemmän ajan lämmetäkseen ihannelämpötilaan. Ensimmäisen osion lopussa nähtiin ensin Sauber -kuljettaja Pascal Wehrleinin pyörähdys ja sen perään Renault -kuljettaja Jolyon Palmerin ulosajo. Molemmat putosivat jatkosta. Toisesta osiosta karsiutuivat myös Stoffel Vandoorne, Marcus Ericsson sekä Romain Grosjean.
Toisen osion alkaessa molemmat Williamsin kuljettajat lähtivät heti radalle. Tällä kertaa myös molemmat Ferrarin kuljettajat käyttivät ultrapehmeitä renkaita. Valtteri Bottas ajoi Sotšin rataennätyksen 1.33,264 ja Kimi Räikkönen oli toiseksi nopein. Fernando Alonso jäi toisen osion viimeiseksi ja putosi jatkosta. Muut putoajat olivat Carlos Sainz, Lance Stroll, Daniil Kvjat sekä Kevin Magnussen.
Kolmannessa osiossa Vettel ajoi paalupaikalle ja Räikkönen täydensi Ferrarin päivän sijoittumalla toiseksi. Vettelin paalupaikka oli Ferrarin ensimmäinen sitten vuoden 2015 Singaporen GP:n, ja Räikkösen toinen sija oli hänen paras sijoituksensa aika-ajoissa sitten Italian GP:n 2015. Ferrari oli saanut kummatkin autonsa eturiviin viimeksi vuonna 2008 Ranskan GP:ssä, kun Räikkönen ajoi paalupaikalle ja Felipe Massa oli toinen. Mercedeksen Valtteri Bottas ja Lewis Hamilton sijoittuivat kolmanneksi ja neljänneksi ja Red Bullin Daniel Ricciardo viidenneksi ennen Williamsin Felipe Massaa.
Jotta kuljettajat saisivat osallistua kilpailuun, heidän oli alitettava ensimmäisessä aika-ajo-osiossa 107 %:n aikaraja. Se lasketaan kertomalla osion nopein aika 1,07:llä. Venäjän GP:ssä 107 %:n aika oli 1.40,623, ja kaikki kuljettajat onnistuivat alittamaan sen.
Grand Prix -viikonloppu > Aika-ajot > Aika-ajojen tulokset

| Sija | Nro | Kuljettaja | Talli | Osioiden ajat> 1. osio | Osioiden ajat> 2. osio | Osioiden ajat> 3. osio | Lähtöruutu |
| --- | --- | --- | --- | --- | --- | --- | --- |
| 1 | 5 |  Sebastian Vettel | Ferrari | 1.34,493 | 1.34,038 | 1.33,194 | 1 |
| 2 | 7 |  Kimi Räikkönen | Ferrari | 1.34,953 | 1.33,663 | 1.33,253 | 2 |
| 3 | 77 |  Valtteri Bottas | Mercedes | 1.34,041 | 1.33,264 | 1.33,289 | 3 |
| 4 | 44 |  Lewis Hamilton | Mercedes | 1.34,409 | 1.33,760 | 1.33,767 | 4 |
| 5 | 3 |  Daniel Ricciardo | Red Bull Racing-TAG Heuer | 1.35,560 | 1.35,483 | 1.34,905 | 5 |
| 6 | 19 |  Felipe Massa | Williams-Mercedes | 1.35,828 | 1.35,049 | 1.35,110 | 6 |
| 7 | 33 |  Max Verstappen | Red Bull Racing-TAG Heuer | 1.35,301 | 1.35,221 | 1.35,161 | 7 |
| 8 | 27 |  Nico Hülkenberg | Renault | 1.35,507 | 1.35,328 | 1.35,285 | 8 |
| 9 | 11 |  Sergio Pérez | Force India-Mercedes | 1.36,185 | 1.35,513 | 1.35,337 | 9 |
| 10 | 31 |  Esteban Ocon | Force India-Mercedes | 1.35,372 | 1.35,729 | 1.35,430 | 10 |
| 11 | 55 |  Carlos Sainz Jr. | Toro Rosso-Renault | 1.35,827 | 1.35,948 |  | 14 |
| 12 | 18 |  Lance Stroll | Williams-Mercedes | 1.36,279 | 1.35,964 |  | 11 |
| 13 | 26 |  Daniil Kvjat | Toro Rosso-Renault | 1.35,984 | 1.35,968 |  | 12 |
| 14 | 20 |  Kevin Magnussen | Haas-Ferrari | 1.36,408 | 1.36,017 |  | 13 |
| 15 | 14 |  Fernando Alonso | McLaren-Honda | 1.36,353 | 1.36,660 |  | 15 |
| 16 | 30 |  Jolyon Palmer | Renault | 1.36,462 |  |  | 16 |
| 17 | 2 |  Stoffel Vandoorne | McLaren-Honda | 1.37,070 |  |  | 20 |
| 18 | 94 |  Pascal Wehrlein | Sauber-Ferrari | 1.37,332 |  |  | 17 |
| 19 | 9 |  Marcus Ericsson | Sauber-Ferrari | 1.37,507 |  |  | 18 |
| 20 | 8 |  Romain Grosjean | Haas-Ferrari | 1.37,620 |  |  | 19 |
107 % aika: 1.40,623
Lähde:
Grand Prix -viikonloppu > Kilpailu

Ennen kilpailun alkua Mercedeksen tallipäällikkö Toto Wolff kertoi, että tallin kuljettajat saavat kilpailla tasaveroisesti toisiaan vastaan, jos he ovat yhtä nopeita. Mikäli toisella kuljettajalla on kuitenkin ongelmia, kuten Valtteri Bottaksella edellisessä kilpailussa, pitää hitaamman päästää nopeampi edelleen. Red Bull joutui työskentelemään viimeiseen asti Max Verstappenin auton kanssa teknisten ongelmien vuoksi, mutta hän kuitenkin pääsi varikolta mukaan kilpailuun. Verstappenin auto oli jäänyt radalle perjantain harjoituksissa, ja myös tallikaveri Daniel Ricciardolla oli ollut teknisiä ongelmia lauantain harjoituksissa. Kilpailun lämmittelykierroksella Fernando Alonson McLaren Honda sammui varikon portille, joten hän ei pystynyt osallistumaan kilpailuun, ja muut kuljettajat ajoivat ylimääräisen lämmittelykierroksen.
Kilpailun lähdössä Bottas nousi kolmannelta sijalta johtoon, jolloin Sebastian Vettel putosi toiseksi ja Kimi Räikkönen kolmanneksi. Romain Grosjean kolaroi ensimmäisellä kierroksella Jolyon Palmerin kanssa ja molemmat joutuivat keskeyttämään. Kolarin vuoksi turva-auto tuli radalle. Kilpailun viidennellä kierroksella Ricciardo joutui keskeyttämään jarruongelmien vuoksi. Seitsemännellä kierroksella Lewis Hamilton kertoi tiimiradiossa, että hänen autonsa moottorista katosivat ajoittain tehot, ja talli käski Hamiltonia jäähdyttämään moottoriaan.
Stoffel Vandoorne ja Kevin Magnussen saivat molemmat viiden sekunnin aikarangaistuksen ajauduttuaan radan toisessa mutkassa turva-alueelle. FIA oli määrännyt, että kyseisessä mutkassa ei saa ajaa leveäksi ja palata suoraan takaisin radalle.
27. kierroksen päätteeksi kilpailua johtanut Bottas kävi varikolla ja hänen autoonsa vaihdettiin superpehmeät renkaat. 29. kierroksella myös Räikköselle vaihdettiin superpehmeät renkaat. 35. kierroksella kilpailua johtanut Vettel meni varikolle, jolloin Bottas nousi takaisin kilpailun kärkeen. Vettel pystyi tuoreempien renkaiden avulla vielä taistelemaan johtopaikasta Bottaksen kanssa, mutta hän menetti mahdollisuutensa lopullisesti viimeisellä kierroksella ennen DRS-aluetta.  Bottas pääsi nopeasti ohi Williamsin Felipe Massasta, joka oli kierroksen jäljessä, mutta Vettel jäi Massan taakse hieman pidemmäksi ajaksi. Ohitustilanteessa Vettel näytti Massalle keskisormea. Lopulta kilpailun voittoon ajoi Valtteri Bottas, ensimmäistä kertaa urallaan, ja Vettel sijoittui toiseksi.  Räikkönen oli kolmas, Hamilton neljäs ja Verstappen viides.
Venäjän federaation presidentti Vladimir Putin luovutti Bottakselle osakilpailun voittajan palkinnon. Valmistajan palkinnon otti palkintokorokkeella vastaan Mercedeksen Tony Ross, ja kuljettajia haastatteli Eddie Jordan.
Formula 1.comin virallisessa äänestyksessä päivän kuljettajaksi valittiin Mercedeksen Valtteri Bottas.
Venäjän GP oli kaikkien aikojen neljäs Formula 1 -kilpailu, jossa ei tehty ensimmäisen kierroksen jälkeen yhtään ohitusta. Edellisen kerran niin oli käynyt vuonna 2009 Euroopan GP:ssä Valencian katuradalla, ja muut kilpailut olivat surullisenkuuluisa vuoden 2005 Yhdysvaltain GP ja vuoden 2003 Monacon GP.
Grand Prix -viikonloppu > Kilpailu > Kilpailun tulokset

| Sija | Nro | Kuljettaja | Valmistaja | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1. | 77 |  Valtteri Bottas | Mercedes | 52 | 1:28.08,743 | 3 | 25 |
| 2. | 5 |  Sebastian Vettel | Ferrari | 52 | +0,617 | 1 | 18 |
| 3. | 7 |  Kimi Räikkönen | Ferrari | 52 | +11,000 | 2 | 15 |
| 4. | 44 |  Lewis Hamilton | Mercedes | 52 | +36,230 | 4 | 12 |
| 5. | 33 |  Max Verstappen | Red Bull Racing-TAG Heuer | 52 | +1.00,416 | 7 | 10 |
| 6. | 11 |  Sergio Pérez | Force India-Mercedes | 52 | +1.26,788 | 9 | 8 |
| 7. | 31 |  Esteban Ocon | Force India-Mercedes | 52 | +1.35,004 | 10 | 6 |
| 8. | 27 |  Nico Hülkenberg | Renault | 52 | +1.36,188 | 8 | 4 |
| 9. | 19 |  Felipe Massa | Williams-Mercedes | 51 | +1 kierros | 6 | 2 |
| 10. | 55 |  Carlos Sainz | Toro Rosso-Renault | 51 | +1 kierros | 14 | 1 |
| 11. | 18 |  Lance Stroll | Williams-Mercedes | 51 | +1 kierros | 11 |  |
| 12. | 26 |  Daniil Kvjat | Toro Rosso-Renault | 51 | +1 kierros | 12 |  |
| 13. | 20 |  Kevin Magnussen | Haas-Ferrari | 51 | +1 kierros | 13 |  |
| 14. | 2 |  Stoffel Vandoorne | McLaren-Honda | 51 | +1 kierros | 20 |  |
| 15. | 9 |  Marcus Ericsson | Sauber-Ferrari | 51 | +1 kierros | 18 |  |
| 16. | 94 |  Pascal Wehrlein | Sauber-Ferrari | 50 | +2 kierrosta | 17 |  |
| Kesk. | 3 |  Daniel Ricciardo | Red Bull Racing-TAG Heuer | 5 | Jarrut | 5 |  |
| Kesk. | 8 |  Romain Grosjean | Haas-Ferrari | 0 | Kolari (Palmer) | 19 |  |
| Kesk. | 30 |  Jolyon Palmer | Renault | 0 | Kolari (Grosjean) | 16 |  |
| DNS | 14 |  Fernando Alonso | McLaren-Honda | 0 | Voimayksikkö | 15 |  |
Lähde:
Grand Prix -viikonloppu > Kilpailu > Johtokierrokset

| Nro | Kuljettajat | Talli | Kierrokset |
| --- | --- | --- | --- |
| 77 |  Valtteri Bottas | Mercedes | 1–27 |
| 5 |  Sebastian Vettel | Ferrari | 28–35 |
| 77 |  Valtteri Bottas | Mercedes | 35–52 |
Grand Prix -viikonloppu > Kilpailu > DHL Fastest Pitstop

Kilpailun nopeimman varikkopysähdyksen teki Red Bull -talli kuljettajansa Max Verstappenin kanssa.
| Sija | Talli | Kuljettaja | Aika |
| --- | --- | --- | --- |
| 1. | Red Bull Racing |  Max Verstappen | 2,33 sekuntia |
| 2. | Mercedes |  Valtteri Bottas | 2,36 sekuntia |
| 3. | Williams |  Lance Stroll | 2,54 sekuntia |
Kilpailun jälkeen

Valtteri Bottaksesta tuli Formula 1 -historian 107. osakilpailuvoittaja ja samalla viides suomalainen Formula 1 -kilpailun voittanut kuljettaja. Aikaisemmat suomalaisvoittajat ovat Keke Rosberg, joka voitti viisi osakilpailua, Mika Häkkinen (20 voittoa), Kimi Räikkönen (20 voittoa) ja Heikki Kovalainen, joka voitti yhden osakilpailun. Edellisen kerran suomalaiskuljettaja oli voittanut neljä vuotta sitten, kun Räikkönen voitti kauden 2013 Australian GP:n. Se oli myös Bottaksen ensimmäinen Formula 1 -osakilpailu.
FIA:n tuomaristossa viikonlopun ajan toimivat Mika Salo, Paul Gutjahr ja Silvia Bellot. Tuomaristo ei rankaissut kilpailun jälkeen kumpaakaan osapuolta ensimmäisellä kierroksella sattuneesta Romain Grosjeanin ja Jolyon Palmerin välisestä kolarista.
| 0 | 1 | 2 |
| --- | --- | --- |
| ” | Olen ylpeä hänestä. Hänellä oli kovasti paineita, kun nelinkertainen maailmanmestari oli hänen takanaan. Hän ei tehnyt yhtäkään virhettä kilpailun lopussa. Juhlimme varmasti tätä tulosta, koska tämä on hänen ensimmäinen voittonsa. | ” |
– Toto Wolff Valtteri Bottaksen ensimmäisestä voitosta.
Kilpailun jälkeen > Sijoitukset kilpailun jälkeen

Huom!: Vain viiden parhaan sijoitukset sisällytetty.
Muuta

Lance Strollin uran ensimmäinen maaliin ajettu kilpailu.
Valtteri Bottaksen uran ensimmäinen voitto.
Palkintokoroke
Anthony Duclair

| Anthony Duclair |
| --- | --- |

Henkilötiedot
Syntynyt: 26. elokuuta 1995 (ikä 29) Montréal, QC, Kanada
Kansalaisuus:   Kanada
Jääkiekkoilija
Lempinimi:  Duke, Tony
Pelipaikka:  vasen laitahyökkääjä/oikea laitahyökkääjä
Maila:  vasen
Pituus:  180 cm
Paino:  89 kg
Seura
Seura:  New York Islanders
Sarja:  NHL
Pelinumero:  10
Pelaajaura
Pääsarjaura:  2014–
Aik. seurat:  New York Rangers (NHL)   Arizona Coyotes (NHL)   Chicago Blackhawks (NHL)   Columbus Blue Jackets (NHL)  Ottawa Senators  (NHL)   Florida Panthers (NHL)   San Jose Sharks (NHL)   Tampa Bay Lightning (NHL)
NHL-varaus:  80. varaus, 2013 New York Rangers
Anthony Duclair (s. 26. elokuuta 1995 Montréal, Québec, Kanada) on kanadalainen jääkiekkoilija joka pelaa NHL-seura New York Islandersissa. Hänen vahvuuksiinsa kuuluvat maalintekotaidot, luistelu, kiekonhallinta, rannelaukaus, työmoraali, sijoittuminen ja kädet. Duclairin heikkouksiin kuuluvat voiman puute, oman pään pelaaminen ja ajoittainen itsekkyys, mikä kostautuu kiekonmenetyksinä.
Ura > Seuraura

Duclair aloitti luistelukoulun 2-vuotiaana. Hän on Saint-Léonardin kiekkokoulun kasvatti. Duclair pelasi kaudella 2010–2011 Québecin paikallisia juniorisarjoja Lac St-Louis Lionsin joukkueessa. Hän edusti kauden aikana myös Québeciä Kanadan talvikisoissa, jotka päättyi hopeaan. Duclair jakoi kahdeksalla syötöllään turnauksen syöttöpörssin voiton Prinssi Edwardin saaren Evan Morrisonin ja Brittiläisen Kolumbian Nicolas Petanin kanssa.
Québec Remparts varasi Duclairin 41. pelaajana QMJHL:n varaustilaisuudessa 2011. Samana vuonna hänet varasi myös Dubuque Fighting Saints 18. pelaajana USHL:n varaustilaisuudessa. Duclair siirtyi kaudeksi 2011–2012 Rempartsiin, jonka toiseksi paras maalintekijä ja kolmanneksi paras pistemies hän oli tehoilla 31+35=66. Duclair voitti myös joukkueen sisäisen tehotilaston lukemalla +38. Hänet valittiin kauden päätteeksi QMJHL:n tulokkaiden tähdistökentälliseen. Kaudella 2012–2013 Duclair teki runkosarjassa 50 tehopistettä. Hän pelasi kauden aikana myös CHL Top Prospects Gamessa.
New York Rangers varasi Duclairin kolmannella kierroksella 80. pelaajana NHL:n varaustilaisuudessa 2013. Kaudella 2013–2014 hän nousi Rempartsin varakapteeniksi ja oli joukkueen paras pistemies, maalintekijä ja syöttäjä tehoilla 50+49=99. Duclair sijoittui koko QMJHL:n maalipörssissä kolmanneksi ja pistepörssissä kuudenneksi. Hänen kautensa päättyi kuitenkin aivan runkosarjan lopulla aivotärähdykseen. Tammikuussa 2014 Duclair teki kolmivuotisen tulokassopimuksen Rangersin kanssa.
Syksyn 2014 harjoitusleirin päätteeksi Duclair sai paikan Rangersin NHL-avauskokoonpanosta. Hän teki näin ollen NHL-debyyttinsä kauden 2014–2015 avauskierroksella 9. lokakuuta 2014 vieraissa St. Louis Bluesia vastaan. Duclair sai ottelussa jääaikaa 11.12 minuuttia. NHL-uransa avausmaalin hän teki 27. lokakuuta 2014 Minnesota Wildia vastaan. Duclair valittiin ottelun kolmostähdeksi. Duclair pelasi NHL-kaudella 2014–2015 yhteensä 18 ottelua ja teki seitsemän tehopistettä, maalin ja kuusi syöttöpistettä. Tammikuussa 2015 hän palasi loppukaudeksi Québec Rempartsiin.
Maaliskuussa 2015 Duclair siirtyi Arizona Coyotesiin pelaajakaupassa, jossa Coytes sai hänen lisäkseen John Mooren ja ensimmäisen sekä toisen kierroksen varausvuorot. New York Rangers sai vaihdossa Keith Yandlen, Chris Summersin ja neljännen kierroksen varausvuoron.
Tammikuussa 2020 Ottawa Senatorsia edustava Duclair valittiin ensimmäistä kertaa urallaan NHL tähdistöotteluun.
Heinäkuussa 2021 Duclair solmi kolmen vuoden ja arvoltaan 9 miljoonan dollarin jatkosopimuksen Panthersin kanssa.
Heinäkuussa 2023 Panthers kauppasi Duclairin San Jose Sharksiin vaihdossa Steven Lorentziin ja viidennen kierroksen varausvuoroon vuoden 2025 varaustilaisuudessa.
Maaliskuussa 2024 Sharks kauppasi Duclairin ja seitsemännen kierroksen varausvuoron vuoden 2025 varaustilaisuudessa Tampa Bay Lightningiin vaihdossa Jack Thompsoniin ja kolmannen kierroksen varausvuoroon vuoden 2024 varaustilaisuudessa.
Heinäkuussa 2024 Duclair teki vapaana agenttina New York Islandersin kanssa nelivuotisen ja yhteensä 14 miljoonan dollarin arvoisen sopimuksen.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Kanada 2015 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2012 | jääkiekko |  |
Duclair pelasi alle 20-vuotiaiden MM-kilpailuissa vuonna 2015, jolloin hän voitti maailmanmestaruuden. Duclair pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Duclair edusti myös Canada Québecin joukkuetta World U-17 Hockey Challengessa vuosina 2011 ja 2012, joista jälkimmäisessä turnauksessa hän toimi joukkueen varakapteenina.
Muuta

Duclairin vanhemmat Wendell ja Dominique ovat molemmat lähtöisin Haitista, mutta heillä on kuitenkin kanadalaiset sukujuuret. Anthonyn setä Farell Duclair pelasi kanadalaista jalkapalloa pelinrakentajana CFL-tasolla ja kuului Calgary Stampedersin vuoden 1998 Grey Cup -mestarijoukkueeseen.
Anthony Lopes

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 1. lokakuuta 1990
Syntymäpaikka: Givors, Ranska
Pelipaikka: maalivahti
Pituus: 184 cm
Seura
Seura:  Olympique Lyonnais
Pelinumero: 1
Junioriseurat
–2008:  Lyon
Seurat
| Vuodet | Seura | O | (M) |
| 2008–2011 |  Lyon B | 41 | (0) |
| 2011– |  Lyon | 281 | (0) |
Maajoukkue
| 2007 |  Portugali U17 | 6 | (0) |
| 2009–2010 |  Portugali U18 | 17 | (0) |
| 2007 |  Portugali U19 | 1 | (0) |
| 2010 |  Portugali U20 | 1 | (0) |
| 2011–2013 |  Portugali U21 | 11 | (0) |
| 2015– |  Portugali | 13 | (0) |
 Seurajoukkueuran tilastot kattavat vain kansalliset sarjat, päivitetty 14. kesäkuuta 2021.  Maajoukkueuran tilastot päivitetty 14. kesäkuuta 2021.
| Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Mitalit> Maa:   Portugali.Miesten jalkapallo.EM-kilpailut  | Maa:   Portugali> Miesten jalkapallo. |
| --- | --- | --- | --- |
|  Kultaa | Ranska 2016 | jalkapallo |  |
Anthony Lopes (s. 1. lokakuuta 1990 Givors, Ranska) on ranskalaissyntyinen portugalilainen jalkapallomaalivahti, joka edustaa Ligue 1:ssä pelaavaa Olympique Lyonnaisia. Vasenjalkainen Lopes on kuulunut myös Portugalin jalkapallomaajoukkueeseen.
Ura > Seurajoukkueura

Lopes on edustanut koko uransa Olympique Lyonnaisin eri joukkueita. Hän pelasi seuran kakkosjoukkueessa vuodet 2008–2011. Ykkösjoukkueessa hän debytoi Ranskan cupin välierässä Gazélec Ajacciota vastaan huhtikuussa 2012. Voittoisassa finaalissa hän ei pelannut. Eurooppa-liigassa hän pelasi ensimmäisen ottelunsa Ironi Kiryat Shmonaa vastaan joulukuussa 2012. Ligue 1:ssä Lopes debytoi huhtikuussa 2013 AS Saint-Étienneä vastaan. Kaudella 2013–2014 Lopes otti ykkösmaalivahdin paikan entiseltä ykkösveskarilta Rémy Vercoutrelta ja on ollut siitä asti Lyonin ykkösmaalivahti. Hän on pelannut kauden 2020–2021 loppuun mennessä 281 Ligue 1:n ottelua, joissa hän on päästänyt 306 maalia ja pitänyt 99 ottelussa vastustajan maaleitta. Mestarien liigan 30 ottelussa hän on päästänyt 39 maalia ja pitänyt seitsemän kertaa maalinsa koskemattomana.